Erik Erikson - Wikipedia

# Erik Erikson

### vanuit Wikipedia, die vrye ensiklopedie.

Erik H. Erikson (15 Junie, 1902 - 12 Mei, 1994) was 'n ontwikkelingsielkundige bekend vir sy teorie oor die sosiale ontwikkeling van die mens, en as die skepper van die uitdrukking 'identiteitskrisis'.

## [wysig] Biografie

Erik Erikson is op 15 Junie 1902 in Frankfurt, Duitsland gebore. Hy het nooit sy pa geken nie, want dié het sy ma gelos nog voor Erik se geboorte. Sy ma, Karla Abrahamsen, was Joods. Toe Erik drie jaar oud was, trou sy ma met 'n Dr. Theodor Homberger. Die gesinnetjie het toe na Karlsruhe, in die suide van Duitsland getrek.

Ná hoërskool, het Erik gehoop om 'n kunstenaar te word, en in dié dae het hy 'n Boheemse leefstyl gevolg, lank voordat dit mode sou word.

Teen die ouderdom van 25, word hy 'n onderwyser by 'n eksperimentele Amerikaanse skool in Wene. In dié tydperk het hy bekwaam geraak in die Montessori opvoedingsisteem en aangesluit by die Weense Psigo-analitiese Vereniging. Anna Freud het hom gepsigo-analiseer gedurende daardie tydperk. Hy het ook verlief geraak op 'n Kanadese dansonderwyseres.

Die egpaar het Wene verlaat toe die Nazi's aan bewind gekom het, en het uiteindelik by Harvard Universiteit in Boston beland. Later was hy 'n dosent by Yale Universiteit, en daarna by die Universiteit van Kalifornië in Berkeley. Dit is by hierdie universiteit wat sy beroemde navorsing oor die Lakota en die Yurok lyf begin kry het.

In 1950 publiseer hy "Childhood and Society". Die boek beskryf sy sienings oor die inheemse Amerikaners, sy ontledings van Maxim Gorkiy en Adolf Hitler, en bevat 'n bespreking oor die "Amerikaanse persoonlikheid" asook 'n raamwerk van sy eie ontwikkelende siening van Freud se teorie. In latere werke ontwikkel hy die temas verder. Een van sy boeke "Gandhi's Truth" verwerf die Pulitzer Prys, asook die Nasionale Boeketoekenning.

In dieselfde jaar, 1950, verlaat Erik die Berkeley-kampus, te midde van die hooggety van Senator Joseph McCarthy se heksejag teen die Kommunisme.

Hy het daarna 'n dekade lank by 'n gesondheidskliniek in Massachussets gewerk, en nog 'n dekade lank by Harvard. Hy het afgetree in 1970, en het steeds aangehou met navorsingswerk, waarin sy vrou hom bygestaan het.

Hy is oorlede in 1994.

## [wysig] Teorie

Sien die ontwikkelingsteorie van Erikson.

## [wysig] Bibliografie

Belangrikste werke:

- Childhood and Society (1950)
- Young Man Luther. A study in Psychoanalysis and History (1958)
- Gandhi's Truth: On the Origin of Militant Nonviolence (1969)
- Adulthood (Geredigeerde boek, 1978)
- Vital Involvement in Old Age (met J.M. Erikson en H. Kivnick, 1986)
- The Life Cycle Completed (met J.M. Erikson, 1997)

Versamelings:

- Identity and the Life Cycle. Gekeurde briewe (1959)
- A Way of Looking at Things: Gekeurde briewe 1930-1980 (Redakteur: S.P. Schlien, 1995)
- The Erik Erikson Reader (Redakteur: Robert Coles, 2001)

Verwante werke:

- Identity's Architect: A Biography of Erik H. Erikson (Lawrence J. Freidman en Robert Coles, 1999)
- Erik Erikson, His Life, Work, and Significance (Kit Welchman, 2000)

## [wysig] Sien ook

- Psigo-analise
- Sigmund Freud
- Epigenetika

Ontsluit van "http://af.wikipedia.org../../../e/r/i/Erik_Erikson_302e.html"

Kategorieë: Duitsers | Sielkundiges

##### Views

- Artikel
- Bespreking
- Huidige wysiging

##### Soek

##### Ander tale

- Dansk
- Deutsch
- English
- Español
- Eesti
- Suomi
- Français
- עברית
- Italiano
- 日本語
- Македонски
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska